Az Üstökös szent egyháza

Az Üstökös szent egyháza egy vallás a tűz krónikái világában.

## Az egyház berendezkedése

Az Üstökös szent egyháza Angleort a szent égi üstököst követi. Az egyház feje az egész életre a főpapok közül választott Kuen, aki Boremmiában székel Highfaith városában.

## Történetek

### A teremtés

Kezdetben nem volt semmi csak Angleor, a mindenség teremtő atyja. Üstökös formájában rótta a világot. Azután egyik pillanatról a másikra megteremtette az univerzumot. De akkor ez még nem olyan volt mint ma. Nem volt éjszaka, sem nappal, sem vizek, növények, csillagok vagy élőlények.
Angleor pedig mint az atyja ennek a világnak, négy őrzőt rendelt hozzá, fiainak első generációját. Az Elementálokat.
Ők voltak Fader a minden tudó, Gottar a védelmező, Khaddal a nevelő és Laz'ghul az adó. Ők négyen teremtették meg a hegyeket, óceánokat, fákat és tömérdeknyi állatot amelyek mind belepték a földet és boldogan éltek.
Ahogy munkálkodtak felfigyeltek rá, hogy megjelentek a csillagok az égen. Mert míg ők dolgoztak addig, Angleor megteremtette a Divinát az istenek birodalmát. Az istenek lakhelyét. Az ezekből nyíló ajtók és ablakok voltak pedig a csillagok melyeken keresztül világított a Divina fénye.

### Az égi háború

Ezután pedig leérkeztek a földre az istenek és megkezdték a maguk teremtő munkáját. Olyan lényeket teremtettek melyek messze túlszárnyaltak mindent ami addig létezett. Embereket és elfeket akik képesek voltak a maguk szintjén önként teremteni. Újat építeni és utánozni az istenek munkáját. Majd pedig Attasz a hét legnagyobb isten közül átadta az embereknek a tüzet. Ezáltal hatalmas erőt adva a földi halandóknak. Az elementálok pedig felháborodtak ezeken a tetteken. A tűz és a teremtés tudása csak hozzájuk tartozott amíg nem jöttek az istenek. Így pedig olyanok kezébe adták azt akik nem tudják majd kezelni és csak mindent elrontanak majd vele. Így teremtették hát ők meg az orkokat. A kemény harcosokat akiket a világ őrzőinek szántak. De az első feladatuk az volt, hogy pusztítsák el az isteneket és minden teremtményüket. Csak az maradhat meg aki behódol a mindenség rendjének amit ők állítottak fel. Angleor pedig látta, hogy az elementálok dühükben cselekszenek. Nem találta ezeket a tetteket jónak így hát megbüntette őket. Sárkányokká változtatta őket és átkot szórt rájuk miszerint a leszármazottaik egyre kisebbek és butábbak lesznek náluk míg nem végleg elkorcsosulnak és hitvány férgekként tapossák el őket. Azok pedig bosszúból pusztítani kezdtek. Orkok hordái tomboltak a világ összes táján és elpusztítottak mindent ami valaha szembetalálkozott velük. Rengeteg isten szállt alá Hossza birodalmába, hogy aztán sose halljanak róla többé. S akkor döntöttek úgy az Istenek, hogy meglépik az utolsó teremtést. Minden erejüket felhasználva létrehoztak egy új Istent. Hatalmasabb harcost mind közül aki arra volt, hivatott, hogy legyőzze a sárkányokat. Ő volt Kalea a harcos. A hét legnagyobb isten tudása került hozzá. S megindult, hogy megküzdjön mindennel mi ellensége volt az isteneknek. Ghottart és Khaddalt megölte, de mivel az elementálok ősibbek voltak mint a halál ezért nem tudta őket aláküldeni a halál birodalmába. Ehelyett a lelkük örökké kering a világban s amerre jár földrengéseket, betegségeket és egyéb vészt hoz magával. Fadert száműzte a földön kívülre, hogy addig ne térhessen vissza míg a hold a helyén van. Ennek köszönhetően sokkal nagyobbak a veszélyek holdfogyatkozáskor eme szörnyeteg visszatértére. Laz'ghult azonban csak a saját élete árán bírta legyőzni. Míg ő alászállt Hossza birodalmába addig az súlyos sebei miatt mély álomba szenderült a tenger alján nehogy meghaljon. S várja a napot míg végre felébredhet, hogy megbosszulja a testvéreit.

## Elismert istenek és lények

#### Angleor hét gyermeke

* Attas
* Elura
* Hossa
* Akvila
* Zima
* Inkol
* Elda

Megjegyzés: Elura, Hossa és Elda bár kánonikusan Angleor gyermekei, a Kuenek betiltották a kultuszaikat. Elda az elfeknél él tovább, Hossát a sötét elfek imádják, Elura pedig Nigrommarban örvend kivételes tiszteletnek.

##### A kis istenek

* Keyedan
* Pedingra
* Inor

##### Magányos Istenek

* Kalistae
* Zubzub